**Sci-Hub** on veebiandmebaas, mis sisaldab üle 51 miljoni teaduspublikatsiooni. Uusi artikleid lisatakse iga päev .edu proksiserverite kaudu. Veebisaidi lõi Kasahstani päritolu Aleksandra Elbakjan 2011. aastal vastureaktsioonina maksumüüriga piiratud teaduspublikatsioonide kõrgetele hindadele (üksikartikli hind 30 USA dollarit).

2015. aastal esitas akadeemiline kirjastaja Elsevier New Yorgis juriidilise kaebuse Sci-Hubi vastu, viidates autoriõiguste rikkumisele.

Ajalugu
-------

Aleksandra Elbakjan konverentsil Harvardis (2010)
Sci-Hubi projekti alustati 5. septembril 2011. Projekti algatas Kasahstani päritolu tarkvaraarenduse ja neurotehnoloogia uurija Aleksandra Elbakjan, kelle eesmärgiks oli kasvatada teadmiste levikut, võimaldades rohkematele inimestele juurdepääsu maksumüüriga kaitstud sisule. Projekti algse domeeninime Sci-Hub.org kasutamine tõkestati kohtumäärusega 2015. aasta novembris. Sci-Hub jätkas samal kuul tegutsemist kasutades .io domeeni.

Veebisait on väga populaarne Indias, Indoneesias, Pakistanis, Iraanis, Hiinas, Venemaal ja Brasiilias. 2016. aastal avaldas Elbakjan andmed, mille järgi on Sci-Hub populaarseks saanud ka Ameerika Ühendriikides ja Euroopa Liidu liikmesriikide hulgas, kust tuleb suur osa allalaadimistest. Elbakjani eesmärk veebilehe loomisel on pakkuda juurdepääsu uurimustele vähem privilegeeritud asutustele ja riikidele ning ta on öelnud, et jagas samuti ilma loata teadusartikleid Kasahstani ülikoolis õppides, kuna oli vaja tutvuda sadade publikatsioonidega.

Sci-Hub on teadaolevalt esimene veebisait, mis pakub laialdasel määral automaatset ja tasuta juurdepääsu maksumüüriga kaitstud teaduspublikatsioonidele. Enne Sci-Hubi asutamist jagati publikatsioone teiste autorite ja akadeemikutega otse e-posti kaudu, esitades päringuid veebipõhistes teadusfoorumites või kasutades suhtlusvõrgustikke, näiteks #ICanHazPDF Twitteri *tag*.

Veebisait
---------

Sci-Hub võimaldab artikleid lugeda ilma tellimuseta ja tasuta. 2016. aasta veebruaris tuli Sci-Hubile väidetavalt üle 200 000 päringu päevas. Elbakjani väitel oli veebilehel enne originaaldomeeni Sci-Hub.org blokeerimist keskmiselt 80 000 külastajat päevas.

Sci-Hub pääseb publikatsioonidele ligi, läbides vastava maksumüüri ja saab dokumendi kätte algse avaldaja kodulehelt. Ligipääs saavutatakse tänu anonüümsete akadeemikute annetatud kasutaja andmete kollektsioonile. Sci-Hubil on kasutajate andmed, millega pääseb ligi muuhulgas JSTORi, Springeri, Sage ja Elsevieri publikatsioonidele. 2013. aastal alustas Sci-Hub koostööd Library Genesisega, mis on Venemaal hostitud hariduslike raamatute ja dokumentide hoidla. Kui soovitud publikatsioon oli seal kättesaadav, edastati see kasutajale. Kui publikatsioon polnud varem LibGenis kättesaadav, laadis Sci-Hub selle alla ning jagas dokumendi koopiat LibGeniga. Praegu kasutab Sci-Hub publikatsioonide hoiustamiseks andmebaaside hajutatud võrku. Veebisaidi rahastus tuleb kasutajate annetustest *bitcoin*'ides.

2016. aastal pärast Elsevieri kaebust võeti Sci-Hubi domeen .io maha ja suunati ümber veebilehe Hiina domeeninime registraatorisse Now.cn. Hoolimata registraatori mahavõtmisest, on Sci-Hub kättesaadav alternatiivsete domeenide, IP-aadressi ning .onion Tor teenuste kaudu, millest viimane on TorrentFreaki väitel "üsna immuunne" mahavõtmise nõudmistele.

Kohtuasi
--------

Sci-Hub on seotud kohtuasjaga *Elsevier et al. v. Sci-Hub et al.* Kohtuasjaga seotud dokumendid on kättesaadavad avalikus domeenis. Elsevieri väitel pääseb Sci-Hub illegaalselt ligi üliõpilaste ja akadeemiliste institutsioonide kontodele, et võimaldada tasuta ligipääsu publikatsioonidele nende platvormi ScienceDirect kaudu. Kohtuasja muudab keeruliseks asjaolu, et veebisaiti hostitakse Venemaal Peterburis, mis raskendab selle menetlemist Ameerika Ühendriikide õigussüsteemis. Elsevieri motiivid seab kahtluse alla samaaegne katse luua partnerlussuhteid Vikipeediaga, et levitada oma maksumüüriga kaitstud publikatsioone. Sarnane kohtuasi on suunatud ka veebilehe Library Genesis (LibGen) vastu , mis võib paikneda Hollandis või ka Venemaal. Hoolimata 2015. aasta 28. oktoobri New Yorgi ringkonnakohtu otsusest panna kinni domeeninimi "sci-hub.org", on veebisait alates 2015. aasta detsembrist siiski kättesaadav alternatiivsete domeenide ja Tori võrgu kaudu.

Aleksandra Elbakjan on tsiteerinud inimõiguste ülddeklaratsiooni 27. artiklit, milles seisab, et igaühel on õigus "saada osa teaduse edusammudega kaasnevatest hüvedest". Electronic Frontier Foundation on avaldanud toetust Sci-Hubile ja selle sõsarsaidile LibGenile. Kohtuasi on ajendanud laialdase kriitika Elsevierile. Pärast Elsevieri 2015. aasta kohtuvõitu kirjutas uurijatest, kirjanikest ja kunstnikest koosnenud grupp avaliku kirja Sci-Hubi ja Library Genesise toetuseks, nimetades kohtuasja "suureks löögiks" uurijatele üle maailma ning leides, et kohtuasi "vähendab ühtviisi meie – autorite, toimetajate ja lugejate väärtust. See parasiteerib meie tööd, takistab meie avalikku teenistust, keelab meile ligipääsu". The Washington Posti järgi usuvad mitmed akadeemikud, ülikooli raamatukoguhoidjad ja pikaaegsed avatud teadusliku uurimistöö pooldajad, et Elbakjan "annab akadeemilistele kirjastajatele nende Napsteri momendi", viidates illegaalsele muusika jagamise teenusele, mis "häiris ja muutis jäädavalt (muusika)tööstust".

Viited
------

1. ↑  "Elsevier Complaint Shuts Down Sci-Hub Domain Name". *TorrentFreak*. 4. mai 2016.
2. 1 2 3  Schiermeier, Quirin (4. detsember 2015). "Pirate research-paper sites play hide-and-seek with publishers". *Nature News & Comment*.
3. ↑  Storm, Darlene (19. august 2015). "Jump paywalls, score academic research for free, share it without being busted". *Computerworld*. Originaali arhiivikoopia seisuga 10. märts 2016. Vaadatud 8. juunil 2016.
4. ↑  Russon, Mary-Ann (15. veebruar 2016). "Sci-Hub: Russian neuroscientist running 'Pirate Bay for scientists' with 48 million free academic papers". *International Business Times*.
5. 1 2  Ernesto (9. juuni 2015). "Elsevier Cracks Down on Pirated Scientific Articles". *TorrentFreak*. Lennart Renkema.
6. ↑  "About Sci-Hub". Originaali arhiivikoopia seisuga 4. detsember 2015. Vaadatud 8. juunil 2016.
7. ↑  "Lifeboat Foundation Bios: Alexandra A. Elbakyan". *Lifeboat Foundation*. Originaali arhiivikoopia seisuga 16. märts 2016. Vaadatud 8. juunil 2016.
8. ↑  Ernesto (27. juuni 2015). "Sci-Hub Tears Down Academia's "Illegal" Copyright Paywalls". *TorrentFreak*. Lennart Renkema.
9. ↑  Ernesto (2. november 2015). "Court Orders Shutdown Of LibGen, Bookfi And Sci-Hub". *TorrentFreak*. Lennart Renkema.
10. ↑  Ernesto (21. november 2015). "Sci-Hub, BookFi and LibGen Resurface After Being Shut Down". *TorrentFreak*. Lennart Renkema.
11. 1 2  Stone, Maddie. "Academic Publishing Giant Fights To Keep Science Paywalled". *Gizmodo*. Gawker Media.
12. 1 2 3 4 5  Glance, David (15. juuni 2015). "Elsevier acts against research article pirate sites and claims irreparable harm". *The Conversation*. The Conversation Trust.
13. ↑  Bohannon, John (29. aprill 2016). "Who's downloading pirated papers? Everyone". *Science*.
14. ↑  Ernesto. "Science "Pirate" Attacks Elsevier's Copyright Monopoly in Court". *TorrentFreak*. Lennart Renkema.
15. 1 2  Oxenham, Simon (10. veebruar 2016). "Meet the Robin Hood of Science". *Big Think*. The Big Think, Inc.
16. ↑  Belluz, Julia (18. veebruar 2016). "Meet the woman who's breaking the law to make science free for all". *Vox*. Vox Media.
17. 1 2  Waddell, Kaveh (9. veebruar 2016). "The Research Pirates of the Dark Web". *The Atlantic*. Atlantic Media.
18. 1 2  Cabanac, Guillaume (aprill 2015). "Bibliogifts in LibGen? A study of a text-sharing platform driven by biblioleaks and crowdsourcing" (PDF). *Journal of the Association for Information Science and Technology*.
19. ↑  Brouwers, Lucas (23. veebruar 2016). "Gratis wetenschap via Kazachstan". *NRC Handelsblad*. Egeria.
20. ↑  MacDonald, Fiona (12. veebruar 2016). "Researcher illegally shares millions of science papers free online to spread knowledge". *ScienceAlert*.
21. ↑  "Why Sci-Hub is the true solution for Open Access: reply to criticism". *engineuring.wordpress.com*.
22. ↑  Tereshchenko, Alexey. "Pirate research papers website asks for bitcoin donations". *coinfox.info*. Originaali arhiivikoopia seisuga 25. mai 2016. Vaadatud 8. juunil 2016.
23. ↑  Elsevier Complaint Shuts Down Sci-Hub Domain Name|Auor= Ernesto|Sait=TorrentFreak|Aeg=4. mai, 2016.
24. ↑  "Piracy site for academic journals playing game of domain-name Whac-A-Mole". *Ars Technica*.
25. ↑  "Elsevier v. Sci-Hub on the docket – Stephen Reid McLaughlin".
26. ↑  Stone, Maddie (18. september 2015). "Is A Giant Academic Väljaandja Trying To Paywall Wikipedia?". *Gizmodo*.
27. ↑  Mance, Henry (26. mai 2015). "Publishers win landmark case against ebook pirates". *Financial Times*. The Nikkei.
28. ↑  Henderson, Emma. "Pirate website offering millions of academic papers for free refuses to close despite lawsuit". *The Independent*. Independent Print Limited.
29. ↑  Harmon, Elliot (16. detsember 2015). "What If Elsevier and Researchers Quit Playing Hide-and-Seek?". *Deeplinks*. Electronic Frontier Foundation.
30. ↑  "Simba Information: Five Professional Publishing News Events of 2015 Signal Times Are A-Changin'". *PR Newswire*. 17. detsember 2015.
31. ↑  "EXCLUSIVE: Robin Hood neuroscientist behind Sci-Hub research-pirate site talks to RT". TV-Novosti. 14. veebruar 2016.
32. ↑  "Open letter: In solidarity with Library Genesis and Sci-Hub". *custodians.online*.
33. ↑  Rosenwald, Michael S. (30. märts 2016). "This student put 50 million stolen research articles online. And they're free". *The Washington Post*.